CELEX: 62008CN0002
Language: el
Date: 2008-01-02 00:00:00
Title: Υπόθεση C-2/08: Αίτηση για την έκδοση προδικαστικής αποφάσεως, την οποία υπέβαλε το Corte Suprema di Cassazione (Ιταλία) στις 2 Ιανουαρίου 2008 — Amministrazione dell'economia e delle Finanze, Agenzia delle Entrate κατά Fallimento Olimpiclub Srl

29.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 79/14
            
         Αίτηση για την έκδοση προδικαστικής αποφάσεως, την οποία υπέβαλε το Corte Suprema di Cassazione (Ιταλία) στις 2 Ιανουαρίου 2008 — Amministrazione dell'economia e delle Finanze, Agenzia delle Entrate κατά Fallimento Olimpiclub Srl
   (Υπόθεση C-2/08)
   (2008/C 79/26)
   Γλώσσα διαδικασίας: η ιταλική
   Αιτούν δικαστήριο
   Corte Suprema di Cassazione
   Διάδικοι στην υπόθεση της κύριας δίκης
   
      Αναιρεσείουσες: Amministrazione dell'economia e delle Finanze, Agenzia delle Entrate
   
      Αναιρεσίβλητη: Fallimento Olimpiclub Srl
   Προδικαστικό ερώτημα
   «Απαγορεύει το κοινοτικό δίκαιο την εφαρμογή διατάξεως του εθνικού δικαίου σκοπούσας τη θέσπιση της αρχής του δεδικασμένου, όπως η διάταξη του άρθρου 2909 του ιταλικού αστικού κώδικα, στο μέτρο που η εφαρμογή της επικυρώνει ένα αποτέλεσμα το οποίο έρχεται σε αντίθεση με το κοινοτικό δίκαιο παρεμποδίζοντας την εφαρμογή του, ακόμη και σε τομείς εκτός του τομέα των κρατικών ενισχύσεων (σχετικά με τον οποίο βλ. απόφαση του Δικαστηρίου της 18ης Ιουλίου 2007, C-119/05, Lucchini s.p.a.), και συγκεκριμένα σε θέματα ΦΠΑ και καταχρήσεως δικαιώματος με σκοπό την αθέμιτη εξοικονόμηση φόρου, λαμβανομένου ιδίως υπόψη του κριτηρίου του εθνικού δικαίου, όπως ερμηνεύεται από τη νομολογία του παρόντος δικαστηρίου, σύμφωνα με το οποίο, στις φορολογικές διαφορές, το εξωτερικό δεδικασμένο, εφόσον η διαπίστωση του δικαστηρίου αφορά θεμελιώδους σημασίας ζήτημα που είναι κοινό και σε άλλες υποθέσεις, αποκτά δεσμευτική ισχύ, σε σχέση με το ζήτημα αυτό, ακόμα και αν αφορά φορολογική περίοδο διαφορετική από αυτή που αποτελεί το αντικείμενο της δίκης;».